ନୂଆଦିଲ୍ଲୀଃ ମିଳିତ ଜାତିସଂଘ ସାଧାରଣ ପରିଷଦ ବୈଠକରେ ପୁଣି କଶ୍ମୀର ପ୍ରସଙ୍ଗ ଉଠାଇଛି ପାକସ୍ତାନ। ତେବେ ଭାରତ ପାକିସ୍ତାନଙ୍କୁ କଡା ଜବାବ ଦେଇ ମୁହଁ ବନ୍ଦ କରିଦେଇଛିି ।
ମିଳିତ ଜାତିସଂଘର ସାଧରଣ ପରିଷଦ ବୈଠକରେ ରୁଷ-ୟୁକ୍ରେନ୍ ଯୁଦ୍ଧ ବିଷୟରେ ଆଲୋଚନା ଚାଲିଥିଲା । ଏହି ସମୟରେ କଶ୍ମୀର ପ୍ରସଙ୍ଗ ଉଠାଇଥିଲା ପାକିସ୍ତାନ। ପାକିସ୍ତାନୀ କୂଟନୀତିଜ୍ଞ ମୁନିର ଅକ୍ରମ ଲାଗାତର ଭାବେ ରୁଷ-ୟୁକ୍ରେନ୍ର ଯୁଦ୍ଧକୁ କଶ୍ମୀରର ସ୍ଥିତି ସହ ତୁଳନା କରିଥିଲେ। ଏଥିରେ ମିଳିତ ଜାତିସଂଘରେ ଭାରତର ସ୍ଥାୟୀ ପ୍ରତିନିଧୀ ରୁଚିରା କମ୍ବୋଜ ପାକିସ୍ତାନ ଉପରେ ପ୍ରବଳ ବର୍ଷିଥିଲେ। ଏଥିସହ ତାକୁ କଡା ଭାଷାରେ ନିନ୍ଦା ମଧ୍ୟ କରିଥିଲେ।
ଉଲ୍ଲେଖଯୋଗ୍ୟ, ରୁଷ ଦ୍ୱାରା ୟୁକ୍ରେନର ୪ଟି ଅଞ୍ଚଳ ଦଖଲ ପରେ ଜାତିସଂଘରେ ଏକ ନିନ୍ଦା ପ୍ରସ୍ତାବ ଉପସ୍ଥାପନ କରାଯାଇଥିଲା। ଏହି ପ୍ରସ୍ତାବ ସପକ୍ଷରେ ୧୪୩ ସଦସ୍ୟ ମତଦାନ କରିଥିଲେ। ମାତ୍ର ୫ଟି ଭୋଟ ବିପକ୍ଷରେ ପଡିଥିଲା। ଭାରତ ସମେତ ୩୫ଟି ଦେଶ ଏହି ମତଦାନରେ ସାମିଲ ହୋଇନଥିଲା।
